
Navedite mi, molim vas, islamske propise u vezi s džunupom!


* 
* 
* 
* 
* 
* 
* 

 
Navedite mi, molim vas, islamske propise u vezi s džunupom!

Pet je islamskih propisa koji se odnose na čovjeka koji je džunup.


Prvi je ***[propis](https://pitajucene.com/search/Propis/questions/ "Pretraži pitanja o propisima")*** to da je džunupu zabranjeno obavljanje namaza, bez obzira na to radilo se o farzu ili nafili, pa je čak zabranjeno da obavlja i dženaza-namaz, jer je Allah, dželle šanuhu, rekao: “O vjernici, kad hoćete ***[namaz](https://pitajucene.com/search/Namaz/questions/ "Pretraži pitanja o namazu")*** obaviti, lica svoja i ruke svoje do iza lakata operite – a dio glava svojih potarite – i noge svoje do iza članaka. A ako ste džunupi, onda se okupajte…” (el-Maida, 6)


Drugi propis jest da je džunupu zabranjeno obavljati tavaf oko Kabe, jer se ***[Kaba](https://pitajucene.com/search/kaba/questions/ "Pretraži pitanja o Kabi")*** nalazi u Haremu, a džunup ne smije boraviti u džamiji, na osnovi Allahovih, dželle šanuhu, riječi: “O vjernici, pijani nikako namaz ne obavljajte, sve dok ne budete znali šta izgovarate, i kad ste džunupi – osim ako ste putnici – sve dok se ne okupate…” (en-Nisa, 43)


Treći je propis da je džunupu zabranjeno dodirivati ***[Mushaf](https://pitajucene.com/search/mushaf/questions/ "Pretraži pitanja o Mushafu")***. Resulullah, ﷺ, rekao je: “Kur’an smije dodirnuti samo onaj ko je čist!” (ed-Darimi, 3, i en-Nesai, 5718)


Četvrti propis jest da je džunupu zabranjeno boraviti u džamiji, osim ako uzme ***[abdest](https://pitajucene.com/search/Abdest/questions/ "Pretraži pitanja o abdestu")***, na temelju kur’anskog ajeta: “O vjernici, pijani nikako namaz ne obavljajte, sve dok ne budete znali šta izgovarate, i kad ste džunupi – osim ako ste putnici – sve dok se ne okupate…” (en-Nisa, 43)


I peti propis koji se odnosi na džunupa jest da mu je zabranjeno učiti Kur’ani-kerim sve dok se ne okupa, utoliko što je Resulullah, ﷺ, poučavao ashabe Kur’anu u svim prilikama, osim onda kad je bio džunup.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


